દબાણ હટાવવાની આ કાર્યવાહીમાં કોર્પોરેશનના 100થી વધુ કર્મચારી જોડાયાં હતાં. સેક્ટર-2ના જેસીપી દ્વારા પ્રોહિબિશનની પ્રવૃત્તિઓમાં સંડોવાયેલા તત્વો સામે કરવામાં આવી રહેલા કાર્યવાહીના ભાગરૂપે આ બે બૂટલેગરોની કુબેરનગરમાં આવેલી બે બિલ્ડિંગને તોડી પાડવામાં આવી છે. કોર્પોરેશનના અધિકારીઓના જણાવ્યા પ્રમાણે શુક્રવારે સાંજ સુધી બંને બિલ્ડિંગોને સંપૂર્ણ રીતે તોડી પાડવામાં આવશે. આ બંને મિલકતોને તોડી પાડવા માટે જરૂરી તમામ કાર્યવાહી કરવામાં આવી હતી. આ માટે નોટિસ મોકલવામાં આવી હતી. અધિકારીઓના જણાવ્યા પ્રમાણે બંને બિલ્ડિંગોનું બાંધકામ બિયર બાર હોય તેવી રીતે કરવામાં આવ્યું હતું.